JR ร่วมงาน “Opportunity Day” แย้มครึ่งปีหลังโตเด่น
JR ร่วมงาน “Opportunity Day” เผยแนวโน้มครึ่งปีหลังผลงานโตต่อเนื่อง หลังทยอยรับรู้ Backlog กว่า 5.5 พันล้านบาท
JR ร่วมงาน “Opportunity Day” เผยแนวโน้มครึ่งปีหลังผลงานโตต่อเนื่อง หลังทยอยรับรู้ Backlog กว่า 5.5 พันล้านบาท
5 ต.ค. 2564

นายจรัญ วิวัฒน์เจษฎาวุฒิ ประธานเจ้าหน้าที่บริหาร พร้อมด้วย นายสุรเดช อุทัยรัตน์ รองประธานเจ้าหน้าที่บริหารสายงานอำนวยการ และ นางสาวลัดดา ลัทธิวรรณ์  ผู้อำนวยการฝ่ายบัญชีและการเงิน  บริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR ร่วมนำเสนอข้อมูลในงานบริษัทจดทะเบียนพบผู้ลงทุน “Opportunity Day” สำหรับผลการดำเนินงานไตรมาส 2/2564  บนแพลตฟอร์มออนไลน์
ทั้งนี้บริษัทประเมินแนวโน้มครึ่งปีหลังสัญญาณดีผลงานโตต่อเนื่อง ทยอยรับรู้ Backlog ตุนไว้กว่า 5.5 พันล้านบาทพร้อมเดินหน้าประมูลงานใหม่ เน้นงานมาร์จิ้นสูง และเพิ่มสัดส่วนงานขายอุปกรณ์ระหว่างรอลุ้นรัฐเปิดประมูลงานรถไฟฟ้าสายสีเหลือง-สีชมพู เฟส 2 มูลค่า 6 พันล้านบาท มั่นใจสนับสนุนอนาคตโตก้าวกระโดด สร้างผลตอบแทนที่ดีให้กับผู้ถือหุ้น